கேள்வி: நிலோபர் சாகி பற்றி விளக்கவும்.
பதில்: நிலோபர் சாகி (''Nilofar Sakhi'') ஆப்கானித்தான் அமைதி, மனித உரிமை, பெண்களின் உரிமைகள் செயற்பாட்டாளர் ஆவார். இவர் ஆப்கானித்தானின் அமெரிக்க பல்கலைக்கழகத்தின் முன்னாள் தலைமைருமாவார். இவர் நாட்டின் திறந்தவெளி சமுதாய அறக்கட்டளையின் முன்னாள் இயக்குநராகவும் உள்ளார். அவர் ஆப்கானித்தானின் ஹெறாத் நகரம் நகரத்திலுள்ள முதல் பெண்கள் அரசு சார்பற்ற அமைப்பு 'பெண்கள் செயல்பாடுகள் மற்றும் சமூக சேவைகள் சங்கத்தின்' (WASSA) நிறுவனரும், முன்னாள் நிர்வாக இயக்குநரும் ஆவார்.
கேள்வி: நிலோபர் சாகி - தொழில் என்பது என்ன?
பதில்: இவர், வளர்ச்சித் துறையில் ஒரு அறிஞர்-பயிற்சியாளராவார். இவர் யோர்ஜ் மேசன் பல்கலைக்கழகத்தில் விரிவுரையாளராகவும் இருக்கிறார். ஒரு அரசியல் கல்வி அதிகாரியாக தனது பணியை முதலில் பாக்கித்தான் தேசிய அரசு சாரா அமைப்பான அவுரத் அறக்கட்டளையில் தொடங்கினார். ஆப்கானித்தானின் ஹெறாத்தில் முதல் மகளிர் அரசு சாரா அமைப்பு 2002 இல் நிறுவப்பட்டது. இவர் தேசிய அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' நிறுவனரும், முன்னாள் நிர்வாக இயக்குநரும் ஆவார். இவர், 2008இல் அந்த அமைப்பின் மோதல் பகுப்பாய்வு மற்றும் தீர்வு மையத்தை நிறுவினார். மேலும் அதன் தலைவராகவும் இருக்கிறார். இவர், ஆப்கானித்தானின் அமெரிக்க பல்கலைக்கழகத்தின் முன்னாள் நிர்வாக இயக்குநராக இருந்தார். தற்போது ஆப்கானித்தானின் திறந்தவெளி சமுதாயத்தின் முன்னாள் இயக்குநராகவும் உள்ளார். இதற்கு முன்பு, ஆப்கானித்தானிலுள்ள திறந்தவெளி சமுதாய நிறுவனத்தில் சட்டம், நிலைமாறு நீதி, மனித உரிமைகள், பெண்கள் உரிமைகள் பற்றிய மூத்த ஆலோசகராக இருந்தார். 'சகிப்புத்தன்மை கல்விக்கான சர்வதேச மையம்', 2010இல் 'ஆசியா 21 இளம் தலைவர்கள் முன்முயற்சி' ஆகிய இரண்டிலும், கொலம்பியா பல்கலைக்கழகம் ஜனநாயகத்திற்கான தேசிய அரசு சாரா அமைப்பில் பார்வையாளராகவும் பணியாற்றியுள்ளார். இவர் ஆப்கானித்தானிலுள்ள 'அமைதிக்கான பாதைகள்' என்ற சர்வதேச வழிநடத்தல் குழுவிலும் உள்ளார். ஆப்கானிஸ்தான் பெண்கள் பொருளாதார மேம்பாட்டுக்கான சர்வதேச மையம் மூலம் இவரது பெண்களின் உரிமைகளை ஊக்குவிக்கும் பணிக்காக ஐக்கிய அமெரிக்காவின் முதல் சீமாட்டி லாரா புஷ் மூலம் பாராட்டப்பட்டார். இந்த நிறுவனம் லாரா புஷ் நூலகம் மற்றும் வள மையத்தையும் கொண்டுள்ளது. மேலும், வணிகம் மற்றும் நிலைத்தன்மை நடவடிக்கைகளுக்கான அமெரிக்க பாதுகாப்புத் துறையின் 5 மில்லியன் டாலர் மானியத்தால் நிதியளிக்கப்பட்டது. ஆப்கானித்தானில் வர்த்தகத்திலும், அரசாங்கத்தில் பெண்களின் உரிமைகளையும், வாய்ப்புகளையும் ஊக்குவிக்க தேவையான கருவிகளையும், வளங்களையும் வழங்குவதில் மையம் கவனம் செலுத்துகிறது. அந்த அமைப்புடன் இவர் இருந்த காலத்தில், அமெரிக்க வெளியுறவு அமைச்சர் ஜான் கெர்ரி உட்பட பல முக்கிய நபர்களை சந்தித்துள்ளார். பெண்களின் உரிமைகள் மற்றும் அமைதியான பொருளாதார, அரசியல் மாற்றங்களை உள்ளடக்கிய பொதுக் கொள்கைகளை மேம்படுத்துவதற்காக தேசிய அளவிலும் சர்வதேச அளவிலும் வாதிடுவதில் இவரது பணி பெரிதும் கவனம் பெற்றது.